ᱥᱟᱱᱩ ᱫᱮᱵᱤ

ᱥᱟᱱᱩ ᱫᱮᱵᱤ ᱫᱚ ᱢᱤᱫ ᱵᱷᱟᱨᱚᱛᱤᱭᱟᱹ ᱨᱟᱡᱽ-ᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸᱭᱟᱜ ᱡᱟᱱᱟᱢ ᱫᱚ ᱑ ᱡᱩᱱ ᱑᱙᱐᱑ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱯᱚᱧᱡᱟᱵᱽ ᱯᱚᱱᱚᱛ ᱠᱷᱚᱱ ᱤᱱᱰᱤᱭᱟᱱ ᱱᱮᱥᱱᱟᱞ ᱠᱚᱸᱜᱨᱮᱥ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱥᱟᱱᱩ ᱫᱮᱵᱤ ᱵᱷᱟᱨᱚᱛ ᱨᱮ ᱢᱤᱫ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ  ᱯᱩᱭᱞᱩ ᱛᱤᱨᱞᱟᱹ ᱥᱯᱤᱠᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱖ ᱰᱤᱥᱮᱢᱵᱚᱨ ᱑᱙᱖᱖ ᱠᱷᱚᱱ ᱑᱗ ᱢᱟᱨᱪ ᱑᱙᱖᱗ ᱟᱨ ᱑᱙ ᱢᱟᱨᱪ ᱑᱙᱖᱒ ᱠᱷᱚᱱ ᱓᱑ ᱚᱠᱴᱚᱵᱚᱨ ᱑᱙᱖᱖ ᱫᱷᱟᱹᱵᱤᱡ ᱯᱚᱧᱡᱟᱵᱽ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱰᱮᱯᱭᱩᱴᱤ ᱥᱯᱤᱠᱚᱨ ᱨᱮ  ᱦᱚᱨᱤᱭᱟᱬᱟ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱯᱤᱠᱚᱨ ᱮ ᱛᱟᱦᱮᱸ ᱠᱟᱱᱟ ᱾

ᱨᱟᱡᱽ ᱟᱹᱨᱤ ᱡᱤᱭᱚᱱ

ᱫᱮᱵᱤ ᱫᱚ ᱵᱷᱟᱨᱚᱛᱤᱭᱟᱹ ᱱᱮᱥᱱᱟᱞ ᱠᱚᱸᱜᱨᱮᱥ ᱠᱷᱚᱱ ᱮ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱫᱚ ᱚᱢᱨᱩᱛᱥᱚᱨ ᱥᱚᱦᱚᱨ ᱯᱩᱪᱷᱤᱢ ᱵᱟᱪᱷᱱᱟᱣ ᱴᱚᱴᱷᱟ (᱑᱙᱕᱑ ᱠᱷᱚᱱ ᱑᱙᱕᱗) ᱟᱨ ᱵᱷᱟᱨᱚᱛᱤᱭᱟᱹ ᱯᱚᱱᱚᱛ ᱯᱚᱧᱡᱟᱵᱽ ᱨᱮᱭᱟᱜ ᱡᱚᱜᱟᱫᱷᱟᱨᱤ ᱵᱟᱪᱷᱱᱟᱣ ᱴᱚᱴᱷᱟ (᱑᱙᱖᱒ ᱠᱷᱚᱱ ᱑᱙᱖᱖) ᱨᱮᱭᱟᱜ ᱮ ᱨᱤᱯᱨᱮᱡᱮᱸᱴ ᱞᱮᱫᱼᱟ ᱾ ᱫᱮᱵᱤ ᱫᱚ ᱯᱩᱭᱞᱩ ᱫᱷᱟᱣ ᱯᱚᱧᱡᱟᱵᱽ ᱵᱤᱫᱷᱟᱱᱥᱚᱵᱷᱟ (ᱩᱱ ᱡᱚᱦᱚᱜ ᱵᱟᱝ ᱦᱟᱹᱴᱤᱧ ᱵᱷᱟᱨᱚᱛ) ᱨᱮ ᱑᱙᱔᱐ ᱥᱟᱞᱮᱨᱮ ᱢᱩᱞᱛᱟᱱ ᱠᱷᱚᱱ ᱜᱚᱝᱜᱟ ᱨᱟᱢ ᱤᱡ ᱦᱚᱯᱚᱱ ᱫᱚ ᱥᱩᱯᱩᱨ ᱖᱐᱐᱐ ᱵᱷᱳᱴ ᱛᱮᱭ ᱦᱟᱨᱟᱣ ᱞᱮᱫᱮᱭᱟ ᱾ ᱩᱱᱤ ᱫᱚ ᱑᱙᱔᱖ ᱨᱮ ᱟᱡᱤᱡ ᱡᱚᱛᱚ ᱠᱷᱚᱱ ᱥᱩᱨ ᱦᱮᱯᱨᱟᱣ ᱯᱟᱹᱛᱟᱹᱛᱤᱭᱟᱹ ᱫᱚ ᱑᱙᱐᱐᱐ ᱵᱷᱳᱴ ᱛᱮ ᱦᱟᱨᱟᱣ ᱠᱟᱛᱮ ᱚᱱᱟ ᱥᱤᱴ ᱞᱟᱹᱜᱤᱫ ᱟᱨ ᱦᱚᱸᱭ ᱵᱟᱪᱷᱚᱱ ᱞᱮᱱᱟ ᱾ ᱑᱙᱕᱑ ᱥᱟᱞᱮ ᱛᱟᱭᱚᱢ ᱨᱮᱭᱟᱜ ᱵᱟᱪᱷᱱᱟᱣ ᱨᱮ ᱩᱱᱤ ᱫᱚ ᱵᱷᱟᱨᱚᱛᱤᱭᱟᱹ ᱱᱮᱥᱱᱟᱞ ᱠᱚᱸᱜᱨᱮᱥ ᱨᱮᱭᱟᱜ ᱴᱤᱠᱮᱴ ᱛᱮ ᱵᱤ.ᱡᱮ.ᱮᱥ. ᱨᱤᱱᱤᱡ ᱯᱨᱚᱠᱟᱥ ᱪᱟᱸᱫᱽ ᱟᱜ ᱵᱤᱨᱩᱫᱷ ᱨᱮ ᱥᱩᱯᱩᱨ ᱘᱐᱐᱐ ᱵᱷᱳᱴ ᱛᱮ ᱡᱤᱛᱠᱟᱹᱨ ᱮ ᱟᱢᱮᱴ ᱠᱮᱫᱼᱟ ᱟᱨ ᱑᱙᱖᱒ ᱨᱮᱭᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱵᱷᱟᱨᱚᱛᱤᱭᱟᱹ ᱱᱮᱥᱱᱟᱞ ᱥᱚᱵᱷᱟ ᱨᱮ ᱯᱚᱧᱡᱟᱵᱽ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱞᱮᱠᱟᱛᱮ ᱟᱨ ᱦᱚᱸᱭ ᱵᱟᱪᱷᱚᱱ ᱞᱮᱱᱟ ᱾ ᱥᱟᱱᱩ ᱫᱮᱵᱤ ᱫᱚ ᱖ ᱰᱤᱥᱮᱢᱵᱚᱨ ᱑᱙᱖᱖ ᱫᱚ ᱦᱚᱨᱤᱭᱟᱬᱟ ᱵᱤᱫᱷᱟᱱ ᱥᱚᱵᱷᱟ ᱨᱮ ᱯᱩᱭᱞᱩ ᱯᱟᱨᱥᱮᱛ ᱞᱮᱠᱟᱛᱮ ᱯᱚᱫᱽ ᱮ ᱦᱟᱛᱟᱣ ᱠᱮᱫᱼᱟ ᱾ ᱩᱱᱤ ᱫᱚ ᱚᱸᱰᱮᱱᱤᱡ ᱰᱤᱯᱴᱤ ᱥᱯᱤᱠᱚᱨ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱡᱮ.ᱮᱥ. ᱨᱤᱱᱤᱡ ᱤᱸᱫᱚᱨ ᱥᱮᱱ ᱫᱚ ᱥᱩᱯᱩᱨ ᱕᱐᱐᱐ ᱵᱷᱳᱴ ᱛᱮ ᱦᱟᱨᱟᱣ ᱠᱟᱛᱮ ᱠᱚᱸᱜᱨᱮᱥ ᱟᱜ ᱴᱤᱠᱮᱴ ᱮ ᱟᱢᱮᱴ ᱞᱮᱫᱼᱟ ᱾

ᱯᱟᱨᱥᱳᱱᱟᱞ ᱡᱤᱭᱚᱱ

ᱫᱮᱵᱤᱭᱟᱜ ᱡᱟᱱᱟᱢ ᱫᱚ ᱢᱩᱞᱛᱟᱱ ᱨᱮ ᱦᱩᱭ ᱞᱮᱱᱟ ᱾ ᱡᱟᱦᱟᱸ ᱫᱚ ᱟᱹᱣᱨᱤ ᱦᱟᱹᱴᱤᱧᱚᱜ ᱵᱷᱟᱨᱚᱛ ᱨᱮᱭᱟᱜ ᱢᱤᱫ ᱯᱟᱦᱴᱟ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱞᱟᱞ ᱥᱮᱱ ᱨᱟᱢ ᱠᱷᱟᱱᱱᱟ ᱢᱤᱫ ᱥᱚᱨᱠᱟᱨᱤ ᱪᱟᱹᱠᱨᱤᱭᱟ.ᱭ ᱛᱟᱦᱮᱸ ᱠᱟᱱᱟ ᱾ ᱫᱮᱵᱤ ᱫᱚ ᱠᱩᱲᱤ ᱜᱤᱫᱽᱨᱟᱹ ᱢᱟᱨᱟᱝ ᱵᱤᱨᱫᱟᱹᱜᱟᱲ, ᱡᱟᱞᱚᱱᱫᱷᱚᱨ ᱠᱷᱚᱱ ᱥᱚᱱᱮᱨ ᱫᱷᱟᱹᱵᱤᱡᱟᱜ ᱥᱤᱫᱽ ᱟᱠᱟᱢ ᱮ ᱟᱢᱮᱴ ᱠᱮᱫᱼᱟ ᱟᱨ ᱢᱤᱫ ᱯᱟᱹᱴᱷᱩᱣᱟᱹ ᱱᱮᱛᱟ ᱞᱮᱠᱟᱛᱮ ᱨᱟᱡᱽ-ᱟᱹᱨᱤ ᱨᱮᱭ ᱵᱚᱞᱚ ᱮᱱᱟ ᱾ ᱟᱨ ᱠᱚᱸᱜᱨᱮᱥ ᱫᱚᱞ ᱨᱤᱱᱤᱡ ᱦᱚᱱᱚᱛ ᱯᱟᱨᱥᱮᱛ ᱞᱮᱠᱟᱛᱮ ᱯᱚᱫᱽ ᱨᱮᱭ ᱛᱟᱦᱮᱸ ᱮᱱᱟ ᱾ ᱵᱷᱟᱨᱚᱛ ᱨᱮᱭᱟᱜ ᱦᱟᱹᱴᱤᱧ ᱛᱟᱭᱚᱢ ᱩᱱᱤ ᱫᱚ ᱯᱚᱧᱡᱟᱵᱽ, ᱵᱷᱟᱨᱚᱛ ᱮ ᱥᱮᱱ ᱮᱱᱟ ᱾ ᱩᱱᱤ ᱫᱚ ᱵᱟᱨ ᱫᱷᱟᱣ ᱯᱚᱧᱡᱟᱵᱽ ᱵᱤᱫᱷᱟᱱ ᱥᱚᱵᱷᱟ ᱟᱨ ᱦᱚᱸ ᱦᱚᱨᱤᱭᱟᱬᱟ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

http://eci.nic.in/eci_main/StatisticalReports/SE_1951/StatRep_51_Punjab.pdf

ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙

ᱛᱷᱚᱠ:ᱨᱟᱡᱽ ᱱᱮᱛᱟ